આવસ્સય-સુત્ત

આવસ્સય-સુત્ત (સંસ્કૃત: આવશ્યક સૂત્ર) જૈન ધર્મના શ્રાવકના નિત્યક્રમમાં આવેલ છ આવશ્યક ક્રિયાનુષ્ઠાનોનું નિરૂપણ કરતો પ્રાચીન ગ્રંથ છે.

 પૃષ્ઠભૂમિ 
આ ગ્રંથના છ અધ્યાય છે: સામાયિક, ચતુર્વિંશતિસ્તવ (ચોવીસ તીર્થંકરોની સ્તુતિ), વંદન, પ્રતિક્રમણ, કાયોત્સર્ગ અને પ્રત્યાખ્યાન.

 ટીકાઓ 
આ ગ્રંથ પર ભદ્રબાહુએ આવસ્સય-નિજ્જુત્તિ નામે નિર્યુક્તિ (પૃથક્કરણ) લખી છે. હરિભદ્રસૂરિએ 'શિષ્યહિતા' નામે આ ગ્રંથની ટીકા કરી છે જેમાં ૩૫ અધ્યાયોમાં ૬ આવશ્યકનું વર્ણન અનેક પ્રાકૃત અને સંસ્કૃત કથાઓ સાથે કર્યું છે. અન્ય ટીકાઓમાં મલયગિરિની પણ એક ટીકા અને તિલકાચાર્યની લઘુવૃત્તિ છે.

જિનદાસગણિ મહત્તર દ્વારા આ ગ્રંથની આવસ્સય–ચૂન્નિ નામક ગ્રંથમાં ટીકા કરવામાં આવી છે.

 આ પણ જુઓ 

 કલ્પ સૂત્ર
 નવકાર મંત્ર

 સંદર્ભો 

શ્રેણી:જૈન ગ્રંથો
શ્રેણી:પ્રાકૃત સાહિત્ય